सावन माह की कांवड़ यात्रा शुरू हो चुकी है। लेकिन मेरठ जिला प्रशासन अब तक कांवड़ियों को सुगम राह नहीं दे सका है। सड़क पर बिखरे कंकड़ शिवभक्तों के पैरों को घायल कर रहे हैं। वहीं हाईवे पर घूमते आवारा पशु कांवड़ियों के लिए सबसे बड़ा संकट बन गए हैं। कांवड़ नहर पटरी मार्ग पर भोले के भक्तों के साथ आवारा पशु चल रहे हैं। इनसे कांवड़ियों की जान और कांवड़ खंडित होने का खतरा बना हुआ है। वहीं टूटी सड़कों ने भोलों की राह को और मुश्किल बना दिया है।
 विभागीय अधिकारियों ने यात्रा शुरू होने से पहले गड्डे भरने के नाम पर जो पेंचवर्क किया था उसकी पोल जरा सी बारिश में खुल गई। महज 2 दिन हुई चंद घंटों की बरसात में पेच वर्क खुलकर बाहर आ गया। गड्डे ज्यों के त्यों हैं। आलम यह कि कंधे पर गंगाजल से भरी भारी कांवड़ उठाए शिवभक्त इन दुर्गम रास्तों से जाने को मजबूर हो रहे हैं। मेरठ कांवड पटरी मार्ग, करनाल हाईवे चौराहा, मेरठ बड़ौत मार्ग पूठखास रोहटा की तरफ से कांवड़िए अपने गंतव्य की ओर बढ़ रहे हैं। हरिद्वार से जल लेकर ये शिवभक्त अलवर, राजस्थान जा रहे हैं।
 कांवड़ यात्रा में पीडब्लूडी और अन्य विभागों के काम की लापरवाही जरा सी बारिश में उजागर हो गई। यात्रा शुरू होने से पहले विभागों ने एसडीएम सरधना को काम पूरा होने की ओके रिपोर्ट दे दी थी। लेकिन जब एसडीएम मौके पर पहुंची निरीक्षण किया तो तमाम खामियां मिली। न सड़कों पर सही से गड्डे भरे गए थे न ही कांवड़ मार्ग दुरुस्त किया गया था। तब एसडीएम ने काफी नाराजगी भी जाहिर की थी।
 कांवड़ियों के लिए सबसे बड़ी मुसीबत सड़क पर घूमते आवारा पशु बने हुए हैं। इन आवारा पशुओं को पकड़ने के लिए प्रशासन ने कोई अभियान नहीं चलाया। आवारा पशु खुले ही कांवड़ मार्ग पर घूम रहे हैं। जो बार-बार कांवड़ियों के रास्ते में आकर यात्रा में बाधा बन रहे हैं। इन आवारा पशुओं के कारण पूरी कांवड़ यात्रा मुश्किल में हैं। आवारा पशुओं से कांवड़ियों पर हमले और घायल होने का खतरा है। वहीं ये पशु बीच रास्ते में आ रहे हैं, इससे कांवड़ खंडित होने का भी डर है।
 कांवड़ पटरी मार्ग पर नहर किनारे जगह-जगह बैरियर टूटे हुए हैं। बरसात होने से सड़क पर फिसलन भी बढ़ी है। इसी मार्ग से कांवडिए जा रहे हैं। जरा सा पैर फिसलते ही कोई भी हादसा हो सकता है। टूटे बैरियर के कारण कांवड़ियों को बहुत परेशानी हो रही है। जान हथेली पर रखकर कांवड़ यात्रा कर रहे हैं।
 वहीं इस मामले में सेक्टर मजिस्ट्रेट रामेश्वर प्रसाद का कहना है कि बरसात के कारण कुछ गड्डे हो गए हैं उनको ठीक कराएंगे, बैरियर टूटे हैं वहां पुलिस व्यवस्था लगाई गई है।
 This website follows the DNPA Code of Ethics.
 
सावन माह की कांवड़ यात्रा शुरू हो चुकी है। लेकिन मेरठ जिला प्रशासन अब तक कांवड़ियों को सुगम राह नहीं दे सका है। सड़क पर बिखरे कंकड़ शिवभक्तों के पैरों को घायल कर रहे हैं। वहीं हाईवे पर घूमते आवारा पशु कांवड़ियों के लिए सबसे बड़ा संकट बन गए हैं। कांवड़ नहर पटरी मार्ग पर भोले के भक्तों के साथ आवारा पशु चल रहे हैं। इनसे कांवड़ियों की जान और कांवड़ खंडित होने का खतरा बना हुआ है। वहीं टूटी सड़कों ने भोलों की राह को और मुश्किल बना दिया है। विभागीय अधिकारियों ने यात्रा शुरू होने से पहले गड्डे भरने के नाम पर जो पेंचवर्क किया था उसकी पोल जरा सी बारिश में खुल गई। महज दो दिन हुई चंद घंटों की बरसात में पेच वर्क खुलकर बाहर आ गया। गड्डे ज्यों के त्यों हैं। आलम यह कि कंधे पर गंगाजल से भरी भारी कांवड़ उठाए शिवभक्त इन दुर्गम रास्तों से जाने को मजबूर हो रहे हैं। मेरठ कांवड पटरी मार्ग, करनाल हाईवे चौराहा, मेरठ बड़ौत मार्ग पूठखास रोहटा की तरफ से कांवड़िए अपने गंतव्य की ओर बढ़ रहे हैं। हरिद्वार से जल लेकर ये शिवभक्त अलवर, राजस्थान जा रहे हैं। कांवड़ यात्रा में पीडब्लूडी और अन्य विभागों के काम की लापरवाही जरा सी बारिश में उजागर हो गई। यात्रा शुरू होने से पहले विभागों ने एसडीएम सरधना को काम पूरा होने की ओके रिपोर्ट दे दी थी। लेकिन जब एसडीएम मौके पर पहुंची निरीक्षण किया तो तमाम खामियां मिली। न सड़कों पर सही से गड्डे भरे गए थे न ही कांवड़ मार्ग दुरुस्त किया गया था। तब एसडीएम ने काफी नाराजगी भी जाहिर की थी। कांवड़ियों के लिए सबसे बड़ी मुसीबत सड़क पर घूमते आवारा पशु बने हुए हैं। इन आवारा पशुओं को पकड़ने के लिए प्रशासन ने कोई अभियान नहीं चलाया। आवारा पशु खुले ही कांवड़ मार्ग पर घूम रहे हैं। जो बार-बार कांवड़ियों के रास्ते में आकर यात्रा में बाधा बन रहे हैं। इन आवारा पशुओं के कारण पूरी कांवड़ यात्रा मुश्किल में हैं। आवारा पशुओं से कांवड़ियों पर हमले और घायल होने का खतरा है। वहीं ये पशु बीच रास्ते में आ रहे हैं, इससे कांवड़ खंडित होने का भी डर है। कांवड़ पटरी मार्ग पर नहर किनारे जगह-जगह बैरियर टूटे हुए हैं। बरसात होने से सड़क पर फिसलन भी बढ़ी है। इसी मार्ग से कांवडिए जा रहे हैं। जरा सा पैर फिसलते ही कोई भी हादसा हो सकता है। टूटे बैरियर के कारण कांवड़ियों को बहुत परेशानी हो रही है। जान हथेली पर रखकर कांवड़ यात्रा कर रहे हैं। वहीं इस मामले में सेक्टर मजिस्ट्रेट रामेश्वर प्रसाद का कहना है कि बरसात के कारण कुछ गड्डे हो गए हैं उनको ठीक कराएंगे, बैरियर टूटे हैं वहां पुलिस व्यवस्था लगाई गई है। This website follows the DNPA Code of Ethics.